Emnebeskrivelse for STV4165 og STV4165B: Amerikansk politikk
  
•	Dette er en emnebeskrivelse i henhold til ”Utfyllende regler til §§ 2.2, 3.3, (herunder § 3.3.4) og 3.7 i Forskrift om studier og eksamener ved Universitetet i Oslo”. Emnebeskrivelsen referer til §3.7.
•	Dokumentene som det henvises til i dette dokumentet er samlet på : http://www.sv.uio.no/studier/forskrifter_regler.html

1 Strukturelle forhold tilknyttet emnet

1.1 Mål
Hovedformålet med kurset er å forstå oppbygningen av og virkemåten til det politiske systemet på føderalt nivå i USA i dag. I emnet kommer vi inn på konstitusjonen og domstolene, men vekten ligger på de sentrale politiske institusjonene, det vil si president og regjering, samt begge kamre av Kongressen. En del plass vil også vies høstens valg

1.2 Struktur og innhold
Emnet gir en innføring i amerikansk politikk. Emnet er bredt anlagt, men det vil særlig bli lagt vekt på å forstå presidentens, representanthusets og senatets rolle og funksjon, og president- og kongressvalgene.
Emnet kan tas både som 10 og 15 studiepoeng avhengig om en kun avlegger en 5 timers skriftlig eksamen (B-varianten) eller om en i tillegg også leverer en hjemmeoppgave på 10-15 sider (A-varianten). B-varianten kan kun tas av studenter som begynte på hovedfaget senest våren 03 eller tidligere og som er på overgangsordninger. Ordningen gjelder til og med våren 2005. B-varianten er identisk med A-varianten bortsett fra at en ikke leverer hjemmeoppgave. Studentene som tar B-varianten skal følge samme undervisning og forholde seg til samme eksamensdato som A-varianten. 

2 Undervisningsforhold tilknyttet emnet

2.1 Undervisningsformer
Emnet vil bestå av inntil 8 dobbelttimer forelesninger og minst 4 dobbelttimer seminar. Det forutsettes studentaktivitet i form av korte presentasjoner og skrivearbeid underveis.

Forelesningene er åpne for alle, men ikke seminarene.

2.2 Faglige krav
Bachelorprogram i statsvitenskap eller tilsvarende.

2.3 Semester med undervisning
Undervisning i emnet vil finne sted høsten 2004. Det er uvisst når emnet tilbys neste gang. Eksamen kan kun avlegges i samme semester som emnet har undervisning.

2.4 Tidsrom av semesteret med undervisning
Undervisningen foregår i perioden august - desember 2004.

2.5 Undervisningsspråk
Undervisningsspråket er norsk.

2.6 Undervisningssted
Universitetet i Oslo.

2.7 Adgang til undervisning
Adgang kun for studenter ved masterprogrammet eller hovedfag i statsvitenskap. Studenter som er tatt opp ved andre masterprogrammer, kan søke om å hospitere på emnet. 

Se Lov om universiteter og høgskoler § 40. Rett til å gå opp til eksamen. 

3 Eksamensforhold tilknyttet emnet

3.1 Vurderings- og eksamensformer
Eksamen avlegges i slutten av semesteret. Studentene blir vurdert ut fra en hjemmeoppgave (10-15 sider) og en skriftlig eksamen (5 timer). Hver besvarelse vurderes selvstendig. For å bestå emnet, må hver besvarelse være bestått. Det gis én samlet bokstavkarakter der karakterene fra de to besvarelsene teller likt. I de tilfellene studenten bare leverer hjemmeeksamen, er hele karakteren vurdert ut fra denne.
Både hjemmeoppgaven og skoleeksamen må tas om igjen ved:
 
- mindre enn 2/3 deltakelse på seminarundervisningen
- stryk i en viss andel av eksamen/avsluttende vurdering
- annullering av eksamen/avsluttende vurdering som følge av fusk/forsøk på fusk
jamfør Forskrift for studier og eksamener ved Universitetet i Oslo § 8.7 Annulering av eksamen eller prøve. Fastsatt med hjemmel i Lov om universiteter og høgskoler § 54. 

3.2 Faglige krav
Både hjemmeoppgaven og skoleeksamen må være bestått for å få emnet godkjent, og de må være avlagt i samme semester som det undervises i emnet. Likeledes må deltakelsen på seminarundervisningen være minst 2/3 for å få emnet bestått.

3.3 Semester med eksamen/avsluttende vurdering
Avsluttende eksamen i emnet vil finne sted i desember 2004. Utsatt eksamen innvilges kun på grunn av gyldig forfall. 

3.4 Tidsrom av semesteret for eksamen avsluttende vurdering
Avsluttende eksamen i emnet vil finne sted i desember 2004. Eksamen kan kun avlegges i samme semester som emnet har undervisning. 

3.5 Tilrettelagt eksamen/avsluttende vurdering
Det kan søkes om spesiell tilretteleggelse av eksamen sett i forhold til behovet ved ulike typer funksjonshemming, helsespørsmål osv, herunder
-	utvidet tid til eksamen
-	annen eksamen/avsluttende vurderingsform enn den ordinære
-	teknisk tilrettelegging 
-	praktisk tilrettelegging

For utfyllende informasjon, se SV-fakultetets side om tilrettelegging

3.6 Hjelpemidler til eksamen med tilsyn

3.7 Hjelpemidler til eksamen uten tilsyn
Kilder skal angis i besvarelsen i tråd med instituttets retningslinjer.

Studentene skal fylle ut et erklæringsskjema hvor de bekrefter at hjemmeoppgaven ikke har vært levert tidligere. Innlevering av tidligere innleverte hjemmeoppgaver anses som fusk/forsøk på fusk.

3.8 Eksamensspråk
Det er tillatt å skrive hjemmeoppgaven på engelsk selv om undervisningsspråket er norsk. Om bruk av målform i eksamensoppgaver, se § 6.4 i forskriften.

3.9 Adgang til eksamen/avsluttende vurdering osv uten opptak
Hospitanter på emnet kan avlegge eksamen på linje med de som er tatt opp på masterprogrammet. Privatister har ikke adgang til å ta eksamen i dette emnet. Se Lov om universiteter og høgskoler § 40. Rett til å gå opp til eksamen.

Se ellers gjeldende regler for privatister på fakultetets nettsider.

3.10 Adgang til utsatt, ny osv eksamen/avsluttende vurdering 
Utsatt eksamen innvilges kun på grunn av gyldig forfall og vil være i uke 33 og 34.

Gyldig legeerklæring må fremvises jamfør § 7.3 Gyldig forfall til eksamen i Forskriften om studier og eksamener ved UiO.

3.11 Karakterfastsetting 
Avsluttende eksamen dvs. hjemmeoppgaven og skoleeksamen skal vurderes ut fra gradert karakterskala A-F jf. § 8.1.1. Ved Universitetet i Oslo bygger den graderte karakterskala på ulike fagspesifikke kvalitative beskrivelser jf. § 8.1.1 i forskriften. Normalfordeling skal brukes slik at det over tid fører til at karakterene A-E fordeles prosentvis etter kurven 10-25-30-25-10 (jf. Universitetet studiekomités vedtak fattet den 14.10.2003).

Fagspesifikke kriterier for statsvitenskap (ECTS-skalaen) finnes her: http://www.statsvitenskap.uio.no/fag/karakter.html

3.12 Delvis sammenfall med annet emne, reduksjon av antallet studiepoeng

4 Andre forhold tilknyttet emnet